CELEX: 22010D0626
Language: el
Date: 2010-09-17 00:00:00
Title: 2010/626/ΕΕ: Απόφαση αριθ. 1/2010 της Μεικτής Επιτροπής ΕΕ–Μεξικού, της 17ης Σεπτεμβρίου 2010 , όσον αφορά το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΕ–Μεξικού σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας

21.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 277/30
            
         ΑΠΌΦΑΣΗ αριθ. 1/2010 ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ–ΜΕΞΙΚΟΫ
   της 17ης Σεπτεμβρίου 2010
   όσον αφορά το παράρτημα ΙΙΙ της απόφασης αριθ. 2/2000 του Μεικτού Συμβουλίου ΕΕ–Μεξικού σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
   (2010/626/ΕΕ)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη την απόφαση αριθ. 2/2000 του Μεικτού Συμβουλίου ΕΕ–Μεξικού της 23ης Μαρτίου 2000 (1) (στο εξής καλούμενη «απόφαση αριθ. 2/2000»), και ιδίως τις σημειώσεις 2 και 3 του προσαρτήματος ΙΙ (α) στο παράρτημα ΙΙΙ σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας και την κοινή δήλωση V,
   Εκτιμώντας τα ακόλουθα:
   
               (1)
            
            
               Το παράρτημα III της απόφασης αριθ. 2/2000 ορίζει τους κανόνες καταγωγής για τα προϊόντα τα καταγόμενα από το έδαφος των μερών της συμφωνίας.
            
         
               (2)
            
            
               Σύμφωνα με την κοινή δήλωση V, η Μεικτή Επιτροπή εξετάζει την ανάγκη παράτασης, πέραν της 30ής Ιουνίου 2003, της εφαρμογής των κανόνων καταγωγής που ορίζονται στις σημειώσεις 2 και 3 του προσαρτήματος ΙΙ (α) στο παράρτημα ΙΙΙ της απόφασης αριθ. 2/2000, εφόσον εξακολουθούν να ισχύουν οι οικονομικές συνθήκες που αποτέλεσαν τη βάση θέσπισης των εν λόγω κανόνων στις παραπάνω σημειώσεις. Στις 22 Μαρτίου 2004 και στις 14 Ιουνίου 2007 η Μεικτή Επιτροπή ΕΕ–Μεξικού εξέδωσε τις αποφάσεις αριθ. 1/2004 (2) και αριθ. 1/2007 (3), για την παράταση της εφαρμογής των κανόνων καταγωγής, που ορίζονται στις σημειώσεις 2 και 3 του προσαρτήματος ΙΙ (α) στο παράρτημα ΙΙΙ της απόφασης αριθ. 2/2000 μέχρι τις 30 Ιουνίου 2006 και τις 30 Ιουνίου 2009, αντίστοιχα.
            
         
               (3)
            
            
               Σύμφωνα με την ανάλυση των συναφών οικονομικών όρων που έχουν συμφωνηθεί βάσει της κοινής δήλωσης V, κρίνεται σκόπιμο να παραταθεί, σε προσωρινή βάση, η εφαρμογή των κανόνων καταγωγής που ορίζονται στις σημειώσεις 2 και 3 του προσαρτήματος ΙΙ (α) στο παράρτημα ΙΙΙ της απόφασης αριθ. 2/2000, προκειμένου να εξασφαλιστεί η συνέχεια της εφαρμογής των αμοιβαίων πλεονεκτημάτων που προβλέπονται στο πλαίσιο της απόφασης αριθ. 2/2000,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μέχρι τις 30 Ιουνίου 2014, αντί των κανόνων καταγωγής που ορίζονται στο προσάρτημα ΙΙ του παραρτήματος ΙΙΙ της απόφασης αριθ. 2/2000, εφαρμόζονται οι κανόνες καταγωγής που ορίζονται στις σημειώσεις 2 και 3 του προσαρτήματος ΙΙ (α) στο παράρτημα ΙΙΙ της απόφασης αριθ. 2/2000.
   Άρθρο 2
   Η παρούσα απόφαση αρχίζει να ισχύει την ημερομηνία κατά την οποία τα μέρη ανταλλάσσουν γραπτές κοινοποιήσεις με τις οποίες επιβεβαιώνουν την ολοκλήρωση των αντίστοιχων νομικών διαδικασιών τους.
   Το άρθρο 1 εφαρμόζεται από την 1η Ιουλίου 2009.
   
      Βρυξέλλες, 17 Σεπτεμβρίου 2010.
      
         
            Για τη Μεικτή Επιτροπή
         
         
            Ο Πρόεδρος
         
         Gustavo MARTIN PRADA
      
   
   
      (1)  ΕΕ L 157 της 30.6.2000, σ. 10.
   
      (2)  ΕΕ L 113 της 20.4.2004, σ. 60.
   
      (3)  ΕΕ L 279 της 23.10.2007, σ. 15.